દર વર્ષની જેમ આ વર્ષે પણ મુંબઇમાં મોટા પાયે જનમાષ્ઠમી પર દહીં-હાંડીનો કાર્યક્રમ યોજવામાં આવ્યો હતો. પણ આ વર્ષે પાલઘર અને પેરોલી જિલ્લામાં દહીં-હાંડી વખતે 2 ગોવિંદોઓની મોત થઇ છે. જ્યારે કુલ 197 લોકો ઇજાગ્રસ્ત થયા છે. ઉલ્લેખનીય છે કે આ મોત એક યુવકને વાઇ આવવાથી અને અન્યને કરંટ લાગવાના કારણે થઇ હતી. સામાન્ય રીતે દહીં-હાંડી વખતે સાવચેતીના તમામ પગલાં લેવામાં આવે છે પણ તેમ દર વખતે લોકો ઇજાગ્રસ્ત થતા હોય છે. પણ આ વખતે બે ગોવિંદાના મોત થતા મામલો ગરમાયો છે.